钦定古今图书集成/明伦汇编/氏族典/第266卷 > 王继涛
## 钦定古今图书集成/明伦汇编/氏族典/第266卷 > 王继涛

按《宋史王继涛传》：“继涛，河朔人，少给事汉祖左右，干
祐初，补供奉官。仕周，为右武卫大将军。显德五年，迁
和州刺史。宋初，为左骁骑大将军。乾德二年，随大军
伐蜀，俄以为彭州刺史。绵州军乱，攻彭州，继涛拒之，
身被八枪，单骑至成都。素与通事舍人田钦祚有隙，
会钦祚入朝，乃诬奏继涛以他事。太祖驿召继涛，将”
面质之，道病卒。